कम्युनिष्ट भनेका क्याडरबेस पार्टी त हो नै, भीडमात्र होइन भनेर पनि देखाउन जरुरी छ । त्यसै पनि नेपालको राजनीतिक परिवर्तन र चुनावी परिणामका कारण नेपाली कम्युनिष्ट आन्दोलनप्रति विश्व चकित छ । अव सुशासन र सम्बृद्धिको लहर चलाएर रातो सूर्य यस्तो हुन्छ भनेर देखाउनुपर्छ । यसका लागि शासनसत्ता र पहुँचवाला सबैमा इमान, निष्ठा र नैतिकताको सवल उदाहरण बनेर देखाउनु आवश्यक छ । प्रतिपक्षीलाई निस्तेज पार्न र कम्युनिष्ट अधिनायकवाद स्थापित गर्नु नेकपाको उद्देश्य होइन, वास्तवमै नेपालको शान्ति, समुन्नति र सुशासनका लागि कम्युनिष्टको उदय भएको हो, जनताले जुन विश्वासका साथ मतदान गरेका छन्, त्यो विश्वास कायम राख्न पनि प्राप्त मतको आदर सम्मान हुन जरुरी छ । तवमात्र एकता र चुनावी विजयको सार्थकता कायम हुनेछ ।
